Vladivostoktid

Vladivostoktid (VLAT) (russisk: владивостокское время – vladivostokskoje vremja) er en tidssone i Russland, oppkalt etter byen Vladivostok. Den ligger 10 timer foran UTC (UTC+10) og 7 timer foran Moskvatid (MSK+7). Vladivostok sommertid (VLAST) tilsvarer UTC+11, fremdeles 7 timer foran Moskva (MSK+7). Denne blir imidlertid ikke lenger brukt (se under). Områder som bruker Vladivostoktid er per 2026 Khabarovsk kraj, de sentrale delene av republikken Sakha, Den jødiske autonome oblast og Primorskij kraj. Mellom 26. oktober 2014 og 24. april 2016 ble Vladivostoktid også brukt i Magadan oblast og Sakhalin. Den 27. mars 2011 gikk Russland over til helårlig sommertid. I stedet for å veksle mellom UTC+10 om vinteren og UTC+11 om sommeren ble Vladivostoktid låst på UTC+11 fram til 2014, da den ble satt tilbake til UTC+10 hele året. Se også Tid i Russland Referanser